მარია დუენასი

მარია დუენას ვინუესა (დ. 1964) — ესპანელი მწერალი და პროფესორი. მან პოპულარობა მოიპოვა 2009 წელს მისი პირველი რომანის გამოქვეყნების (El tiempo entre costuras) შემდეგ, რომელიც გახდა ესპანური ლიტერატურის ერთ-ერთი ყველაზე გაყიდვადი ნაწარმოები ბოლო წლებში და ითარგმნა ოცდახუთზე მეტ ენაზე. 

 ბიოგრაფია 
მარია დუენას ვინუესა დაიბადა პუერტოლანოში, 1964 წელს.  მან 1987 წელს მიიღო ლიცენზიის ხარისხი ინგლისურ ფილოლოგიაში მადრიდის კომპლუტენსეს უნივერსიტეტში (UCM) და ხელოვნების მაგისტრის წოდება რომანულ და კლასიკურ ენებში მიჩიგანის სახელმწიფო უნივერსიტეტიდან (MSU) 1989 წელს  ის გადავიდა საცხოვრებლად  კარტახენაში 1990-იან წლებში .  დოქტორანტურისათვის მომზადების დროს მუშაობდა მასწავლებლად ლოს ალკაზარესის სამხედრო ბაზაზე.  მან დაიმსახურა მურსიის უნივერსიტეტის უფროსი ლექტორის თანამდებობა, სადაც მუშაობდა დაახლოებით ორი ათეული წლის განმავლობაში.  მიიღო დოქტორის ხარისხი ინგლისურ ფილოლოგიაში მურსიის უნივერსიტეტში 1997 წელს. 

დუენასი ყურადღების ცენტრში მოექცა 2009 წელს და დიდ წარმატებას მიაღწია ესპანეთში მისი პირველი რომანის, El tiempo entre costuras, გამოქვეყნების შემდეგ. შემდგომში რომანი გამოქვეყნდა ინგლისურ ენაზე (The Time in Between და The Seamstress). რომანი ეხებოდა ისტორიულ ჯაშუშობას, რომელიც გაიყიდა მილიონზე მეტი ეგზემპლარი. ის უკვე ითარგმნა 25-ზე მეტ სხვადასხვა ენაზე.  რომანმა ასევე მოიპოვა მრავალი ლიტერატურული ჯილდო, როგორიცაა ისტორიული რომანის პრემია ქალაქ კარტახენადან და 2011 წლის კულტურის ჯილდო ლიტერატურაში. იგი ადაპტირებული იყო ტელევიზიისთვის, როგორც იგივე სახელწოდების სერიალი, რომელიც გადაღებულია ესპანური ტელევიზიის Antena 3-ის მიერ. რომანის შინაარსი ტრიალებს სირა კვიროგას ფიგურის ირგვლივ, მკერავი, რომელიც მაროკოში გადადის თავის მეგობარ ბიჭთან ერთად აჯანყების წინ, რომელიც ესპანეთის სამოქალაქო ომს მოჰყვება. იქ, მრავალი წარუმატებლობის შემდეგ, ის ხსნის საკუთარ სამკერვალო სახელოსნოს.

დუენასმა კიდევ ერთხელ მიაღწია დიდ წარმატებას 2012 წელს, როდესაც გამოაქვეყნა თავისი მეორე რომანი Misión Olvido, რომელიც ინგლისურად გამოიცა, როგორც The Heart Has Its Reasons . ამჯერად რომანის ვითარება მიდის წინ და უკან ესპანეთის მისიებს შორის კალიფორნიასა და თანამედროვე ესპანეთში. Misión Olvido  მეხუთედ გამოიცა 2013 წლის 25 იანვარს, გაიყიდა ნახევარ მილიონზე მეტი ეგზემპლარი  და მადრიდის რეგიონის მიერ მიენიჭა ჯილდო კულტურის ჯილდო ლიტერატურაში. EuropaPress (06 de noviembre de 2012). "Premios de Cultura de la Comunidad de Madrid". Consultado el 06 de noviembre de 2012. 

მისი მესამე რომანი La Templanza, რომელიც ვითარდება მე-19 საუკუნის მეხიკოში, ჰავანასა და ხერეს-დე-ლა-ფრონტერაში, გამოვიდა ესპანეთში 2015 წლის 17 მარტს  El tiempo entre costuras- ის სატელევიზიო ადაპტაციის წარმატების შემდეგ, Atresmedia-მ გამოაცხადა La Templanza- ზე დაფუძნებული სატელევიზიო სერიალის წარმოება.  სერიალი, ვენახი, 2021 წელს გამოვიდა Amazon Prime Video-ს მიერ. 

2018 წელს გამოიცა დუენას მეოთხე რომანი Las hijas del Capitán . რომანი ვითარდება მე-20 საუკუნის დასაწყისში, ნიუ-იორკში და ფოკუსირებულია ქალაქში მცხოვრებ ესპანელ ემიგრანტებზე. 

 რესურსები ინტერნეტში 
 მარია დუენასი - ოფიციალური ვებგვერდი 
 ოფიციალური ვებგვერდი El tiempo entre costuras
 ოფიციალური ვებგვერდი Misión Olvido
 მურსიის უნივერსიტეტის ოფიციალური ვებგვერდი http://webs.um.es/maduvi/miwiki/doku.php?id=inicio
 გამომცემლობის ოფიციალური ვებგვერდი.  
 ინტერვიუ,  
 ინტერვიუ ესპანეთის ეროვნულ რადიოსთვის, 
 ინტერვიუ ესპანეთის ეროვნულ რადიოსთვის 

 სქოლიო 

კატეგორია:XX საუკუნის ესპანელი რომანისტები
კატეგორია:დაბადებული 1964
კატეგორია:მწერალი ქალები
კატეგორია:ქალი რომანისტები
კატეგორია:რომანისტები
კატეგორია:ესპანელი მწერლები
კატეგორია:ცოცხალი ადამიანები